સુરત ડાયમંડ એસોસિએશનના ઉપક્રમે આજથી શરુ થયેલા ત્રણ દિવસીય લુઝ ડાયમંડનો એક્ષ્પો 'કેરેટ્સ' ને કેન્દ્રીય મંત્રી મનસુખ માંડવીયાના હસ્તે ખુલ્લો મુકવામાં આવ્યો હતો. પોતાના ઉદબોધનમાં કેન્દ્રીય મંત્રીએ ભારત પાસે કાલે પણ પોટેન્સિયલ હતું અને આજે પણ છે, ભારત પાસે સ્કીલ છે પરંતુ તક મળતી ન હોવાનો ઉલ્લેખ કર્યો હતો. દુનિયા ભારતને મોટો ભાઇ બનાવવા તૈયાર છે પણ શું ભારત પાસે તેવી ક્ષમતા છે ?.. જીએસટીનો અન્ય જગ્યાએ વિરોધ છે ત્યારે ડાયમંડ ઉદ્યોગમાં પ્રગતિ થઇ રહી છે. અમારી સરકાર ઇન્ડસ્ટ્રી ફ્રેન્ડલી છે, સુરત ડાયમંડ એસોસિએશન દ્વારા પ્રથમ વખત થઇ રહેલું ડાયમંડનું બીટુબી એક્ઝિબિશન મોટી શરૂઆત છે, વડાપ્રધાન મોદીએ પણ વાઇબ્રન્ટ સમિટની શરૂઆત નાની સરખી ઇવેન્ટથી કરી હતી. આ એક્ઝિબિશન આગળ જતાં મહત્વપૂર્ણ સમિટ બની શકે છે.